CELEX: C2006/010/03
Language: et
Date: 2006-01-14 00:00:00
Title: Euroopa Kohtu (esimene koda)  10. novembri 2005.  aasta otsus kohtuasjas C-432/03: Euroopa Ühenduste Komisjon  versus  Portugali Vabariik (Liikmesriigi kohustuste rikkumine — EÜ artiklid 28 ja 30 — Direktiiv 89/106/EMÜ — Otsus nr 3052/95/EÜ — Siseriiklik tunnustamismenetlus — Teistes liikmesriikides väljastatud tunnustussertifikaatidega arvestamata jätmine — Ehitustooted)

14.1.2006   
            
            
               ET
            
            
               Euroopa Liidu Teataja
            
            
               C 10/2
            
         
      EUROOPA KOHTU
   
   (esimene koda)
   10. novembri 2005.
   aasta otsus kohtuasjas C-432/03: Euroopa Ühenduste Komisjon versus Portugali Vabariik (1)
   
   (Liikmesriigi kohustuste rikkumine - EÜ artiklid 28 ja 30 - Direktiiv 89/106/EMÜ - Otsus nr 3052/95/EÜ - Siseriiklik tunnustamismenetlus - Teistes liikmesriikides väljastatud tunnustussertifikaatidega arvestamata jätmine - Ehitustooted)
   (2006/C 10/03)
   Kohtumenetluse keel: portugali
   Kohtuasjas C-432/03: Euroopa Ühenduste Komisjon (esindaja: A. Caeiros) v. Portugali Vabariik (esindaja: L. Fernandes, keda abistas advokaat N. Ruiz), mille esemeks on EÜ artikli 226 alusel esitatud liikmesriigi kohustuste rikkumise tuvastamise hagi, mis saabus Euroopa Kohtusse 10. oktoobril 2003, tegi Euroopa Kohus (esimene koda), koosseisus: koja esimees P. Jann, kohtunikud K. Schiemann, N. Colneric, K. Lenaerts (ettekandja) ja E. Juhász; kohtujurist: L. A. Geelhoed, kohtusekretär: vanemametnik M. Ferreira, 10. novembril 2005 otsuse, mille resolutiivosa on järgmine:
   
               1.
            
            
               Kuna Portugali Vabariik ei võtnud teistest liikmesriikidest imporditud polüetüleentorude 7. augusti 1951. aasta dekreetseadusega nr 38/382 vastuvõetud linnaehitiste üldeeskirjade artikli 17 kohase tunnustamismenetluse käigus arvesse nende liikmesriikide poolt väljastatud tunnustussertifikaate ja ei teatanud sellisest meetmest Euroopa Ühenduste Komisjonile, rikkus Portugali Vabariik EÜ artiklitest 28 ja 30 ning Euroopa Parlamendi ja nõukogu 13. detsembri 1995. aasta otsuse nr 3052/95/EÜ, millega kehtestatakse informatsiooni vahetamise kord selliste siseriiklike meetmete kohta, millega kaldutakse kõrvale ühenduse territooriumil kaupade vaba liikumise põhimõttest, artiklist 1 ja artikli 4 lõikest 2 tulenevaid kohustusi.
            
         
               2.
            
            
               Mõista kohtukulud välja Portugali Vabariigilt.
            
         
      (1)  ELT C 304, 13.12.2003.